
PARLAMENTUL ROMÂNIEI

CAMERA DEPUTAŢILOR

Comisia pentru egalitatea de şanse                   
 Bucureşti,   18 mai 2016
              pentru femei şi bărbaţi


  
              Nr.4c-17/902
A V I Z
asupra Propunerii legislative privind înfiinţarea instituţiei Avocatul Copilului
În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare asupra Propunerii legislative privind înfiinţarea instituţiei Avocatul Copilului– Plx.139/2016,Camera Deputaţilor fiind  prima Cameră sesizată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din 17 mai 2016.
Membrii Comisiei au examinat propunerea legislativă, expunerea de motive şi avizul negativ al Consiliului Legislativ nr.394/27.04.2016.
În urma dezbaterilor, Comisia pentru egalitatea de şanse pentru femei şi bărbaţi a hotărât, cu majoritate de voturi, avizarea nefavorabilă a propunerii legislative.

